《约二李上白云歌》
明代·湛若水

李浔冈、黄门郎，文力可以扶九鼎，九鼎之重只手扛。

李青霞、司鼎嘉，诗文有如堕地驹，千里奔逸信手拿。

天关翁、病羸癃，奄奄气息，教思无穷。自从一日得二子，意气直上干青空。

区区文字不足工，直欲与二子驰骤于千圣万圣四通八达天衢中。

葛藤斩断葫芦缠，连袂跳入白云顶上第一峰，回视薨薨如蠛蠓。

渴饮丹井九龙泉，饥采山上千岁松。达观乎无始，究竟以无终，天地万物归玄同。

作者简介：（1466—1560）广东增城人，字元明，号甘泉。少师事陈献章。弘治十八年进士，授编修。历南京国子监祭酒，南京吏、礼，兵三部尚书。在翰林院时与王守仁同时讲学，主张“随处体认天理”，“知行并进”，反对“知先行后”，与阳明之说有所不同。后筑西樵讲舍讲学，学者称甘泉先生。卒谥文简。著有《心性图说》、《格物通》、《甘泉集》等。